-^ 108 — 



ret faa Vindbestøvere blandt dem, og deres Voxeplads paa den 

 aabne Klippevæg er ogsaa ret iøjnefaldende, saaledes at de let 

 findes af Insekterne ; de fleste er Flueblomster, men der findes dog 

 ogsaa nogle, der kræver Insekter med længere Snabel {Silene 

 acaulis). 



1. De fugtige og skyggefulde Kløfters Formation, 

 den ombrofile Chomofy tformation, bestaar af en Del Arter, 

 til hvis Trivsel en ikke ringe Fugtighed i Jordbund og Luft, samt 

 ikke for stærk Insolation kræves. Det er Arter, der uden at være 

 Hydrofyter, dog i deres Bladbygning tydelig viser, at de ikke kan 

 taale Udtørring. Bladene er nemlig gennemgaaende løst byggede, 

 med afrundede Geller og uden særlig tydelig udviklede Palissadeceller, 

 samt med tynd Overhud. Saaledes er i alt Fald Forholdene hos 

 de tokimbladede Arter af denne Formation: Cardamine silvatica, 

 CocJilearia officmalis formå, Saxifraga rivularis, S. stellaris og 

 S. nivalis, Epilohium ladiflorum og E. alsinifolium. Nær hertil 

 slutter sig Bregnerne: Athyrium filix foemitia, Aspidium filix mas 

 (til Dels), Asp. dilataUim, Cystopteris fragilis og Hymenophyllum 

 peltatiwi. Hvad de tre Græsser, som jeg regner hertil, angaar, 

 nemlig Poa nemoralis, Aira cæspitosa alpina og storvoxne Festuca 

 ovina vivipara, da gælder det for de to sidste, at de forekommer 

 i andre Formationer og da i andre Former; de i fugtige Kløfter 

 voxende Individer er forholdsvis bredbladede, høje, ranglede og 

 med stærk Udvikling af det for begge Arter ejendommelige, deres 

 Pseudovivipari. Poa nemoralis er et Skovgræs i vore Egne og 

 har en meget sart Bladbygning, Det gælder i det hele for de Arter, 

 der tillige findes hos os, at de dér er Skovplanter, saaledes flere af 

 Bregnerne og Cardamine silvatica. Cochlearia officinalis er en meget 

 plastisk Art, eller, hvad der er mere rimeligt, der skjuler sig under 

 dette Navn en hel Række Elementår- Arter i). Den findes paa Fær- 

 øerne i næsten alle Formationer med nogenlunde aaben Bund og 

 er i Udseende yderst forskellig efter sin forskellige Voxeplads. 



I Skudbygningen er ogsaa her Tueformen den overvejende; men 



^) I nogle Aar har jeg i den botaniske Have dyrket en hel Række Cochleariæ 

 af Frø fra forskellige Egne, og hver Form hai- da i et Par Generationer 

 bevaret sin Ejendommelighed, saaledes at de for Øjet var meget lette at 

 skelne paa hele deres Habitus; men en morfologisk Beskrivelse med kende- 

 lige og faste Adskillelsesmærker syntes yderst vanskelig at forme. Blandt 

 disse dyrkede var en Form fra Færoernes Strandklipper, én fra Fjældmarken 

 og én fra den her behandlede Formation, og de holdt sig tydelig adskilte. 



